
ΚΕΝΤΡΙΚΗ ΕΝΩΣΗ 






ΔΣ14813102011
ΔΗΜΩΝ ΕΛΛΑΔΑΣ
Π Ρ Α Κ Τ Ι Κ Ο

Συνεδρίασης του Διοικητικού Συμβουλίου της Κ.Ε.Δ.Ε.

της 13ης Οκτωβρίου 2011
Στην Αθήνα σήμερα, 13 Οκτωβρίου 2011, ημέρα Πέμπτη και ώρα 12:00, συνήλθε σε  συνεδρίαση το Διοικητικό Συμβούλιο της Κ.Ε.Δ.Ε., ύστερα από πρόσκληση του Προέδρου της κ. Κώστα Ασκούνη, Δημάρχου Καλλιθέας και υπό την προεδρία του. 

Κατά τη συνεδρίαση παρέστησαν οι Δήμαρχοι: Αργειτάκος Σταύρος Σπάρτης, Δανιηλίδης Συμεών Νεάπολης-Συκεών, Ιωακειμίδης Γεώργιος Νίκαιας-Αγ.Ι.Ρέντη, Καλλίρης Κων/νος Ζωγράφου, Καμίνης Γεώργιος Αθηναίων, Καρύδας Απόστολος Σιντικής, Κοιμήσης Απόστολος Αμφιλοχίας, Κουράκης Ιωάννης Ηρακλείου, Κοτρωνιάς Γεώργιος Λαμιέων, Κυρίζογλου Λάζαρος Αμπελοκήπων-Μενεμένης, Λυμπέρης Ιωάννης Ήλιδας, Μαλούτας Λάζαρος Κοζάνης, Μαραβέλιας Δημήτριος Χαϊδαρίου, Μπουτάρης Ιωάννης Θεσσαλονίκης, Ουσουλτζόγλου-Γεωργιάδη Χαρίκλεια Βέροιας, Παπαγγελής Νικόλαος Λεβαδέων, Πετρίδης Γεώργιος Κομοτηνής, Τζανακούλης Κων/νος Λαρισσαίων, Τσιαντής Δημήτριος Λίμνης Πλαστήρα και οι Δημοτικοί Σύμβουλοι: Βιρβιδάκης Κυρίακος Χανίων, Θεοδωρακόπουλος Ιωάννης Λυκόβρυσης-Πεύκης, Καλογερόπουλος Δημήτριος Αιγάλεω, Καλογερόπουλος Δημήτριος Αιγιαλείας, Καραγιάννης Ιωάννης Λαγκαδά, Λύτρας Ιωάννης Ξηρομέρου, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Προβατάς Φώτιος Αθηναίων, Σιώμος Βλάσσης Πεντέλης, Τζόκας Σπυρίδων Καισαριανής.   

Αφού διαπιστώθηκε η απαρτία του Σώματος και γενομένης συζητήσεως, πάρθηκε η παρακάτω απόφαση:

.........................................................................................................................................
Απόφαση 148η
ΘΕΜΑ: 
Έγκριση ασκήσεως παρέμβασης ενώπιον του Ελεγκτικού Συνεδρίου.

Το Διοικητικό Συμβούλιο της ΚΕΔΕ αφού έλαβε υπόψη την από 7/10/2011 απόφαση του τέως Προέδρου της ΚΕΔΕ, κ. Νικήτα Κακλαμάνη,
ύστερα από διαλογική συζήτηση

Αποφασίζει ομόφωνα

Εγκρίνει των ανωτέρω απόφαση με την οποία, λόγω κατεπείγοντος, παρέσχε εξουσιοδότηση προς το Νομικό Σύμβουλο της ΚΕΔΕ, κ. Π. Ζυγούρη, όπως ασκήσει παρέμβαση στο Ελεγκτικό Συνέδριο ενώπιον της Μείζονος (επταμελούς) Σύνθεσης (άρθρο 14 ν. 3932/2011) υπέρ του Δήμου Νίκαιας – Αγ. Ιωάννη Ρέντη περί αναθεωρήσεως της 2210/2011 απόφασης του VI Τμήματος του Ελεγκτικού Συνεδρίου με την οποία απερρίφθη σχετική αίτηση ανάκλησης κατά της υπ’ αριθμ. 88/2011 πράξης του Ζ΄ Κλιμακίου του Ελεγκτικού Συνεδρίου που αφορούσε έλεγχο σχετικής δανειακής σύμβασης του Δήμου Νίκαιας – Ρέντη από το ΤΠΚΔ.

Εγκρίνει, επίσης, κάθε διαδικαστική πράξη την οποία, στα πλαίσια της εξουσιοδότησής του, ενήργησε ο Νομικός Σύμβουλος της ΚΕΔΕ, ήτοι την άσκηση της με αριθ. κατάθεσης 103/7.10.2011 παρέμβασης και την παράστασή του ενώπιον της Μείζονος (επταμελούς) Σύνθεσης του Ελεγκτικού Συνεδρίου προς υποστήριξη του Δήμου Νίκαιας – Αγ. Ιωάννη Ρέντη. 

Η παρέμβαση αυτή ασκήθηκε με βάση το άρθρο 35 παρ. 2 του ν. 3274/2004, σύμφωνα με το οποίο η ΚΕΔΕ μπορεί να παρεμβαίνει ενώπιον των Δικαστηρίων υπέρ των Οργανισμών Τοπικής Αυτοδιοίκησης, των νομικών προσώπων και των επιχειρήσεων αυτών, έπειτα από απόφαση του Διοικητικού Συμβουλίου της αν από το αντικείμενο της διαφοράς επηρεάζεται το γενικότερο συμφέρον της Τοπικής Αυτοδιοίκησης.

..………………………………………………………………………………………….………
ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Γενικός Γραμματέας της Κ.Ε.Δ.Ε.

Απόστολος Κοιμήσης

Δήμαρχος Αμφιλοχίας

Ο Γενικός Διευθυντής της Κ.Ε.Δ.Ε.

Παναγιώτης Βασιλείου

